Okresná prokuratúra Lučenec 
F. Lehára 12, 984 80 Lučenec 1

Sp. zn. : 2 Pv 428/09/6606	Lučenec, 21.8.2013
EEČ : 2-47-157-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
ako otec maloletej dcéry XXXXX, nar. XXXXX hoci bol podľa právoplatného rozsudku Okresného súdu v Lučenci  č.  11P 263/2008 zo dňa 29.12.2008 počnúc dňom 01.07.2008 povinný platiť výživné na dcéru mesačne v sume 83 € (2 500,- Sk) vždy do 20-teho dňa toho ktorého mesiaca vopred do rúk matky dieťaťa XXXXX, nar. XXXXX, pričom zročné výživné za obdobie od 01.07.2008 do 31.12.2008 v celkovej sume 11 380,- Sk súd povolil obvinenému splácať v mesačných splátkach po 200,- Sk spolu s bežným výživným až do jeho úplného vyrovnania od 01.01.2009, pričom vyššie uvedená suma bola právoplatným rozsudkom OS v Lučenci č. 11P 445/2009 zo dňa 24.08.2009 znížená na 50 € mesačne počnúc dňom 01.07.2009, takto uloženú povinnosť vo XXXXX a inde riadne neplnil a za obdobie od 01.07.2008 doposiaľ matke dieťaťa XXXXX dlhoval na výživnom celkom 820,82 €, čo predstavuje dlh za obdobie necelých 17 mesiacov     

lebo zanikla trestnosť činu

Odôvodnenie:
Poverený príslušník OO PZ v Lučenci uznesením zo dňa 09.07.2009 pod č. ORP-1292/1-OSV-LC-2009 začal trestné stíhanie a následne dňa 09.09.2009 vzniesol obvinenie XXXXX, nar. XXXXX pre prečin zanedbania povinnej výživy podľa § 207 odsek 1 Trestného zákona, ktorý prečin mal obvinený spáchať spôsobom a v rozsahu uvedenom v skutkovej vete vo  výrokovej časti tohto uznesenia. 
	Poverený príslušník OO PZ v Lučenci po ukončení skráteného vyšetrovania predložil dňa 16.08.2013 na okresnú prokuratúru návrh na zastavenie trestného stíhania zo dňa 16.08.2013, ktorý návrh odôvodnil splnením podmienok podľa § 86 písm. a/ Trestného zákona obvineným. 
Po preskúmaní vyš. spisu som z výpovede obv. XXXXX zo dňa 12.08.2013 zistila, že tento matke dieťaťa XXXXX zaslal v mesiaci júl 2013 sumu 757 € a dňa 11.08.2013 jej v hotovosti priamo do rúk uhradil sumu 63,82 €, čím vyplatil nedoplatok na výživnom za obdobie od júla 2008 vrátane mesiaca júl 2013. Vo svojej výpovedi uviedol, že výživné platil nepravidelne z dôvodu, lebo bol v zlej finančnej situácii.
Svedkyňa - poškodená XXXXX v doplňujúcej výpovedi dňa 12.08.2013 uviedla, že obv. XXXXX po vzájomnej dohode vyrovnal dlžné výživné v celej sume, čím splnil svoju vyživovaciu povinnosť v plnom rozsahu. Dodala, že počas neplatenia výživného dieťa núdzou netrpelo.
	Podľa § 86 písmeno a/  Trestného zákona  trestnosť činu zaniká aj vtedy  ak ide o prečin zanedbania povinnej výživy  podľa § 207 Trestného zákona, ak prečin nemal trvale nepriaznivé následky a páchateľ svoju povinnosť dodatočne  splnil skôr než  sa  súd odobral na záverečnú poradu. 
Podľa § 215 ods. 1 písm. h/ Tr. poriadku prokurátor zastaví trestné stíhanie ak zanikla trestnosť činu.
	Z uvedeného dôvodu nakoľko obvinený XXXXX splnil vyživovaciu povinnosť, preto bolo potrebné o jeho trestnom stíhaní za  prečin zanedbania povinnej výživy podľa § 207 odsek 1 Trestného zákona   rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor